|  |  |  |
| --- | --- | --- |
| Prvi.jpg | | 22. IV 2016. Број **91/16** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **април 2016.** |

**Просјечна нето плата у марту 837 КМ**

**Највиша просјечна нето плата у подручју *Финансијске дјелатности и дјелатности осигурања* 1 248 КМ, а најнижа у подручју *Административне и помоћне услужне дјелатности* 505 КМ**

Просјечна мјесечна нето платазапослених у Републици Српској,исплаћена у марту 2016. године износила је837 КМ, а просјечна мјесечна бруто плата 1 346 КМ.

У односу на март 2015. године, просјечна нето плата исплаћена у марту 2016. реално је већа за 2,6%, док је у односу на фебруар 2016. године реално мања за 0,1%.

До смањења просјечне нето плате у марту 2016. у односу на фебруар 2016. дошло је углавном због мањег броја плаћених часова рада остварених у подручјима дјелатности Вађење руда и камена и Производња и снабдијевање електричном енергијом, гасом, паром и климатизација, а која запошљавају значајан број радника.

Посматрано по подручјима, у марту 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 248 КМ. Са друге стране, најнижа просјечна нето плата у марту 2016. исплаћена је у подручју *Административне и помоћне услужне дјелатности* 505 КМ.

У марту 2016. године, у односу на фебруар 2016, номинални раст нето плате забиљежен је у подручјима *Стручне, научне и техничке дјелатности* 11,9%, *Образовање* 1,9% и *Остале услужне дјелатности* 1,7%.

Смањење плате, у номиналном износу, забиљежено је у подручјима *Производња и снабдијевање електричном енергијом, гасом, паром и климатизација* 4,6%, *Саобраћај и складиштење* 4,3% и *Вађење руда и камена* 4,1%.

км



Графикон 1. Просјечнe нето платe запослених по мјесецима

**Мјесечна инфлација у марту 2016. године 0,0%**

**Годишња инфлација (III 2016/III 2015) -1,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2016. године у односу на претходни мјесец у просјеку су остале непромијењене, док су на годишњем нивоу у просјеку ниже за 1,8%.

Од 12 главних одјељака производа и услуга, више цијене забиљежене су у четири, ниже цијене у три, а цијене у пет одјељака у просјеку су остале непромијењене.

Највећи раст цијена у марту забиљежен је уодјељку *Одјећа и обућа* (1,1%) усљед виших набавних цијена нових колекција одјеће и обуће за сезону прољеће/љето, затим у одјељку *Превоз* (0,6%) усљед корекција набавних цијена горива, те у одјељку *Остала добра и услуге* (0,6%) усљед нових набавних цијена производа за одржавање личне хигијене, као и завршетка периода акцијских попуста. Нешто мањи раст цијена забиљежен је у одјељку *Здравство* (0,1%) усљед нових набавних цијена у групи медицински производи.

У одјељцима *Становање, Комуникације, Рекреација и култура, Образовање* и *Ресторани и хотели* цијене су у просјеку остале непромијењене.

Највећи пад цијена у марту забиљежен је у одјељку *Намјештај и покућство* (0,8%)усљед одређеног броја снижених цијена у групи апарати за домаћинство (0,4%), затим посуђе и разни прибор (0,8%) и у групи производи за чишћење и редовно одржавање куће (2,2%). Ниже цијене забиљежене су и у одјељку *Храна и безалкохолна пића* (0,4%) усљед бројних акцијских попуста и трајно ниских цијена у групама поврће (3,1%), свјежа риба (1,6%), остали прехрамбени производи (1,4%), млијеко и млијечни производи (0,8%), док је у одјељку *Алкохолна пића и дуван* (0,1%) навећи број попуста забиљежен у групи пиво (0,7%).

Графикон 2. Мјесечна и годишња инфлација

**Календарски прилагођена индустријска производња (III 2016/III 2015.) већа 20,6%**

**Десезонирана индустријска производња (III 2016/II 2016.) већа 6,1%**

**Број запослених у индустрији (III 2016/III 2015.) већи 1,1%**

**Календарски прилагођена индустријска производња** у марту 2016. године у поређењу са мартом 2015. већа је за 20,6%. У подручју *Производња и снабдијевање електричном енергијом, гасом, паром и климатизацији* остварен је раст од 40,9%, у подручју *Вађења руда и камена* раст од 18,9% и у *Прерађивачкој* индустрији раст од 13,4%. Посматрано према главним индустријским групама по основу економске намјене производа, производња енергије у марту 2016. године у поређењу са мартом 2015, већа је за 47,0%, нетрајних производа за широку потрошњу за 23,2%, трајних производа за широку потрошњу за 9,6% и капиталних производа за 2,8%, док је производња интермедијарних производа мања за 1,2%

**Десезонирана индустријска производња** у марту 2016. године у поређењу са фебруаром 2016. већа је за 6,1%. У подручју *Производња и снабдијевање електричном енергијом, гасом, паром и климатизацији* остварен је раст од 15,3%, и у подручју *Вађења руда и камена* раст од 6,8%, док је у *Прерађивачкој* индустрији остварен пад од 1,4%. Посматрано према главним индустријским групама по основу економске намјене производа, производња енергије у марту 2016. године у поређењу са фебруаром 2016, већа је за 40,6%, трајних производа за широку потрошњу за 4,3% и нетрајних производа за широку потрошњу за 2,6%, док је производња капиталних производа мања за 6,2% и интермедијарних производа за 8,2%,

**Број запослених у индустрији** у марту 2016. године у односу на исти мјесец прошле године већи је за 1,1%, у односу на фебруар 2016. године за 0,2%, док је у односу на просјечан мјесечни број запослених у 2015. години мањи за 0,1%. Број запослених у индустрији у периоду јануар – март 2016. године, у односу на исти период прошле године, већи је за 1,2%. У истом периоду у подручју *Прерађивачка индустрија* остварен је раст од 1,5% и у подручју *Вађење руда и камена* раст од 0,5%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,9%.

Графикон 3. Индекси индустријске производње, март 2012 – март 2016. (∅2010=100)

**Покривеност увоза извозом (у периоду I-III 2016.) 70,2%**

У марту 2016. године остварен је извоз у вриједности од 239 милиона КМ и увоз у вриједности од 352 милиона КМ.

У оквиру укупно остварене робне размјене Републике Српске са иностранством у марту ове године, проценат покривености увоза извозом износио је 67,9%. Проценат покривености увоза извозом за прва три мјесеца текуће године износио је 70,2%.

У периоду јануар - март 2016. остварен је извоз у вриједности од 633 милиона КМ, што је за 8,1% више у односу на исти период претходне године. Увоз је, у истом периоду, износио 903 милиона КМ, што је за 7,3% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - март 2016. године, највише се извозило у Италију и то у вриједности од 125 милиона КМ, односно 19,7%, те у Њемачку 80 милиона КМ, односно 12,7% од укупног оствареног извоза. У истом периоду, највише се увозило из Србије и то у вриједности од 172 милиона КМ, односно 19,0% и из Италије, у вриједности од 119 милиона КМ, односно 13,2% од укупно оствареног увоза.

Посматрано по групама производа, у периоду јануар - март 2016. године, највеће учешће у извозу остварују дијелови обуће од 37 милиона КМ, што износи 5,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 52 милиона КМ, што износи 5,8% од укупног увоза.

хиљ. КМ

2016

2015

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |